Úradný vestník L 175 , 04/07/1991 S. 0035 - 0049

Fínske špeciálne vydanie: Kapitola 15 Zväzok 10 S. 0107

Švédske špeciálne vydanie: Kapitola 15 Zväzok 10 S. 0107



Smernica Komisie zo 14. mája 1991 o počiatočnej dojčenskej výžive a následnej dojčenskej výžive (91/321/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/398/EHS z 3. mája 1989 smernica Rady 89/398/EHS z 3. mája 1989 o aproximácii právnych predpisov členských štátov, ktoré sa týkajú potravín na určité nutričné využitie [1], a najmä na jej článok 4, keďže základné zloženie daných výrobkov musí spĺňať požiadavky výživy dojčiat kvôli dobrému zdravotnému stavu, ako sú stanovené všeobecne akceptovanými vedeckými údajmi; keďže na základe týchto údajov môže sa už definovať základné zloženie počiatočnej dojčenskej výživy a následnej dojčenskej výživy vyrábanej z bielkovín z kravského mlieka a sójových bielkovín samotných alebo v zmesi; keďže to isté neplatí o prípravkoch celkom alebo čiastočne založených na iných zdrojoch bielkovín; keďže z tohto dôvodu musia sa v prípade potreby k neskoršiemu dátumu prijať osobitné pravidlá pre takéto výrobky; keďže táto smernica odráža súčasné poznatky o týchto výrobkoch; keďže o akejkoľvek zmene, ktorá umožní inováciu na základe vedecko-technického pokroku, sa rozhodne postupom ustanoveným v článku 13 smernice 89/398/EHS; keďže kvôli osobám, pre ktoré sú určené tieto výrobky, potrebné je stanoviť makrobiologické kritériá a maximálne úrovne kontaminantov; keďže vzhľadom k zložitosti tejto záležitosti, tieto sa musia prijať v neskoršej etape; keďže počiatočná dojčenská výživa je jediná spracovaná potravina, ktorá úplne spĺňa požiadavky týkajúce sa výživy dojčiat počas prvých štyroch až šiestich mesiacov života; keďže s cieľom ochrany zdravia takýchto dojčiat, je nevyhnutné zaistiť, aby jediné výrobky, ktoré sa uvádzajú na trh ako vhodné na takéto použitie počas tohto obdobia, bola počiatočná dojčenská výživa; keďže podľa článku 7 ods. 1 smernice 89/398/EHS výrobky, na ktoré sa vzťahuje táto smernica, podliehajú všeobecným pravidlám stanoveným smernicou Rady 79/112/EHS z 18. decembra 1978 o aproximácii právnych predpisov členských štátov týkajúcich sa spôsobu označovania, prezentácie a reklamy potravín určených na predaj konečným spotrebiteľom [2], naposledy zmenenou a doplnenou smernicou 89/395/EHS [3]; keďže táto smernica prijíma a rozširuje doplnenia a výnimky z týchto všeobecných pravidiel tam, kde je to vhodné s cieľom podporovania a ochrany dojčenia; keďže najmä povaha a určenie výrobkov, na ktoré sa vzťahuje táto smernica, vyžaduje označovanie týkajúce sa výživy, čo sa týka energetickej hodnoty a základných výživných látok ktoré obsahujú; keďže na druhej strane, musí sa upresniť metóda použitia v súlade s článkom 3 ods. 1 a 8 a článkom 10 ods. 2 smernice 79/112/EHS s cieľom zabránenia nevhodným použitiam pravdepodobne škodlivým pre zdravie dojčiat; keďže podľa článku 2 ods. 2 smernice 79/112/EHS a s cieľom poskytnutia objektívnych a vedecky overených informácií, je nevyhnutné definovať podmienky, za ktorých sú povolené vyhlásenia týkajúce sa konkrétneho zloženia počiatočnej dojčenskej výživy; keďže v snahe o poskytnutie lepšej ochrany pre zdravie dojčiat, mali by byť prijaté pravidlá zloženia, označovania a reklamy stanovené v tejto smernici v súlade s princípmi a cieľmi Medzinárodného kódexu pre obchodovanie s náhradami materského mlieka prijatom 34. zasadnutím svetového zdravotníctva, majúc na mysli najmä právne a faktické situácie existujúce v spoločenstve; keďže vzhľadom k významnej úlohe, ktorú zohrávajú informácie o kŕmení dojčiat pri výbere druhu výživy tehotnými ženami a matkami dojčiat poskytovaných ich deťom, je nevyhnutné, aby členské štáty prijali vhodné opatrenia tak, aby tieto informácie zaisťovali primerané použitie daných výrobkov a neodporovali podporovaniu dojčenia; keďže táto smernica sa nevzťahuje na podmienky predaja publikácií špecializujúcich sa na starostlivosť o dieťa a vedecké publikácie; keďže Vedecký výbor pre potraviny, v súlade s článkom 4 smernice 89/398/EHS bol konzultovaný o ustanoveniach spôsobilých ovplyvniť zdravie verejnosti; keďže problémy týkajúce sa výrobkov určených na vývoz do tretích krajín by sa mali riešiť premysleným a homogénnym spôsobom v osobitnom opatrení; keďže opatrenia upravené v tejto smernici sú v súlade so stanoviskom Stáleho výboru pre potraviny, PRIJALA TÚTO SMERNICU: Článok 1 1. Táto smernica je osobitná smernica v zmysle článku 4 smernice 89/398/EHS a stanovuje požiadavky na zloženie a označovanie pre počiatočnú dojčenskú výživu a následnú dojčenskú výživu určenú na použitie dojčatami s cieľom zachovania dobrého zdravotného stavu v spoločenstve. Tiež poskytuje členským štátom prijať princípy a ciele Medzinárodného kódexu pre obchodovanie s náhradami materského mlieka, ktoré sa zaoberajú marketingom, informáciami a zodpovednosťami zdravotníckych orgánov. 2. Na účely tejto smernice: a) "dojčatá" znamená deti vo veku menej ako 12 mesiacov; b) "malé deti" znamená deti vo veku medzi jedným a troma rokmi; c) "počiatočná dojčenská výživa" znamená potraviny určené pre osobitné nutričné použitie dojčatami počas prvých štyroch až šiestich mesiacov života a spĺňajúce požiadavky na výživu tejto kategórie osôb; d) "následná dojčenská výživa" znamená potraviny na osobitné nutričné použitie pre dojčatá vo veku viac ako štyri mesiace a predstavujúca základný tekutý prvok pri postupne rôznorodejšej strave tejto kategórie osôb. Článok 2 Členské štáty zaistia, že výrobky uvedené v článku 1 ods. 2 písm. c) a d) môžu byť uvedené na trh v rámci spoločenstva iba, ak spĺňajú definície a pravidlá stanovené v tejto smernici. Žiadny výrobok, iný ako počiatočná dojčenská výživa, nesmie byť uvedený na trh ani inak označený ako vhodný na splnenie požiadaviek na výživu normálnych zdravých dojčiat počas prvých štyroch až šiestich mesiacov života. Článok 3 1. Počiatočná dojčenská výživa musí byť vyrobená z bielkovinových zdrojov definovaných v prílohách a iných potravinových prísad, podľa okolností, ktorých vhodnosť na konkrétne nutričné použitie dojčatami od narodenia bolo stanovené všeobecne akceptovanými vedeckými údajmi. 2. Následná dojčenská výživa sa vyrába z bielkovinových zdrojov definovaných v prílohách a iných potravinových prísad, podľa okolností, ktorých vhodnosť na konkrétne nutričné použitie dojčatami vo veku viac ako štyri mesiace, bola stanovená všeobecne akceptovateľnými vedeckými údajmi. 3. Zákazy a obmedzenia na použitie potravinových prísad ustanovené v prílohách I a II sa musia dodržať. Článok 4 1. Počiatočná dojčenská výživa musí vyhovovať kritériám týkajúcim sa zloženia stanoveným v prílohe I. 2. Následná dojčenská výživa musí vyhovovať kritériám týkajúcim sa zloženia ustanoveným v prílohe II. 3. Na okamžitú prípravu počiatočnej dojčenskej výživy a následnej dojčenskej výživy, sa podľa okolností nesmie požadovať nič viac iba pridanie vody. Článok 5 1. Iba látky uvedené v prílohe III sa môžu použiť pri výrobe počiatočnej dojčenskej výživy a následnej dojčenskej výživy s cieľom splnenia požiadaviek na: - minerálne látky, - vitamíny, - aminokyseliny a iné zlúčeniny dusíka, - iné látky majúce konkrétny význam týkajúci sa výživy. V neskoršej etape stanovia sa kritériá čistoty pre tieto látky. 2. Ustanovenia týkajúce sa použitia prídavných látok pri výrobe počiatočnej dojčenskej výživy a následnej dojčenskej výživy sa stanovia v smernici Rady. Článok 6 1. Počiatočná dojčenská výživa a následná dojčenská výživa nesmú obsahovať žiadnu látku v množstve, ktorá by ohrozovala zdravie dojčiat. Tam, kde je to potrebné, neskôr sa stanovia maximálne úrovne akejkoľvek takejto látky. 2. V neskoršej etape sa stanovia mikrobiologické kritériá. Článok 7 1. Názov, pod ktorým sa predávajú výrobky, na ktoré sa vzťahuje článok 1 ods. 2, je: - v angličtine: a , - v dánštine: a , - v nemčine: a , - v gréčtine: a , - v španielčine: a , - vo francúštine: a , - v taliančine: a , - v holandštine: a , - v portugalštine: a . Avšak názov výrobkov vyrobených úplne z mliečnych bielkovín z kravského mlieka bude v uvedenom poradí: - v angličtine: a , - v dánštine: a , - v nemčine: a , - v gréčtine: a , - v španielčine: a , - vo francúštine: a , - v taliančine: a , - v holandštine: alebo a , - v portugalštine: a . 2. Označenie musí obsahovať okrem toho, čo je ustanovené v článku 3 smernice 79/112/EHS, nasledovné povinné údaje: a) v prípade počiatočnej dojčenskej výživy, vyhlásenie v tom zmysle, že výrobok je vhodný na konkrétne použitie týkajúce sa výživy dojčatami od narodenia v prípade, ak nie sú dojčené; b) v prípade počiatočnej dojčenskej výživy, ktorá neobsahuje pridané železo, vyhlásenie v tom zmysle, že, ak sa výrobok podáva dojčatám starším ako štyri mesiace, ich celkové požiadavky na železo musia byť splnené na základe iných dodatočných zdrojov; c) v prípade následnej dojčenskej výživy, vyhlásenie v tom zmysle, že výrobok je vhodný iba na konkrétne použitie týkajúce sa výživy dojčatami staršími ako štyri mesiace, že by mal predstavovať iba súčasť pestrej stravy a nemôže byť použitý ako náhrada za materské mlieko počas prvých štyroch mesiacov života; d) v prípade počiatočnej dojčenskej výživy a následnej dojčenskej výživy, použiteľnú energetickú hodnotu, vyjadrenú v kJ a kcal a obsah bielkovín, lipidov a uhľohydrátov na 100 ml výrobku hotového na použitie; e) v prípade počiatočnej dojčenskej výživy a následnej dojčenskej výživy, priemerné množstvo každej minerálnej látky a každého vitamínu uvedeného v prílohách I alebo II a tam, kde je to uplatniteľné, cholínu, inozitolu a karnitínu na 100 ml výrobku hotového na použitie; f) v prípade počiatočnej dojčenskej výživy a následnej dojčenskej výživy, pokyny na správnu prípravu výrobku a upozornenie na zdravotné riziká nesprávnej prípravy. 3. Označovanie počiatočnej dojčenskej výživy a následnej dojčenskej výživy musí byť navrhnuté tak, aby poskytovalo potrebné informácie o príslušnom použití výrobkov tak, aby neodrádzalo od dojčenia. Zakázané je používanie výrazov "humanizované" alebo "maternizované" alebo podobných výrazov. Môže sa použiť iba výraz "prispôsobený" v súlade s odsekom 6 a prílohou IV, bod 1. 4. Označovanie počiatočnej dojčenskej výživy okrem iného musí obsahovať nasledovný povinný popis, ktorému predchádzajú slová "dôležité oznámenie" alebo ich ekvivalent: a) vyhlásenie týkajúce sa prednosti dojčenia; b) vyhlásenie odporúčajúce, že výrobok môže byť použitý iba na základe rady nezávislých osôb majúcich kvalifikácie v lekárstve, výžive alebo farmácii alebo iných odborníkov zodpovedných za starostlivosť o matku a dieťa; 5. Označovanie počiatočnej dojčenskej výživy nemôže obsahovať obrázky dojčiat, ani nesmie obsahovať iné obrázky alebo text, ktoré môžu idealizovať použitie tohto výrobku. Avšak, môže zahŕňať grafické znázornenia kvôli ľahšej identifikácii výrobku a na ilustráciu metód prípravy. 6. Označovanie môže obsahovať vyhlásenie týkajúce sa zvláštneho zloženia počiatočnej dojčenskej výživy iba v prípadoch uvedených v prílohe IV a v súlade s podmienkami tam stanovenými. 7. Požiadavky, zákazy a obmedzenia uvedené v odsekoch 3 až 6 sa tiež uplatňujú na: a) prezentáciu príslušných výrobkov, najmä ich formy, vzhľadu alebo balenia, použitých obalových materiálov, spôsobu, ktorým sú usporiadané a prostredia, v ktorom sú vystavované; b) reklamu. Článok 8 1. Reklama počiatočnej dojčenskej výživy sa obmedzí na publikácie špecializujúce sa na starostlivosť o dieťa a vedecké publikácie. Členské štáty môžu ďalej obmedziť alebo zakázať takúto reklamu. Takéto reklamy na počiatočnú dojčenskú výživu podliehajú podmienkam stanoveným v článku 7 ods. 3, 4, 5, 6 a ods. 7 písm. b) a obsahujú iba informácie vedeckej a faktickej povahy. Takéto informácie nemôžu znamenať alebo vytvárať presvedčenie, že kŕmenie z fľaše je rovnocenné alebo nadradené dojčeniu. 2. Nemôže existovať žiadna reklama na mieste predaja poskytujúca vzorky alebo iný propagačný trik, ktorý by podnecoval predaj počiatočnej dojčenskej výživy priamo spotrebiteľovi na maloobchodnej úrovni, ako sú osobitné výstavy, diskontné kupóny, prémie, špeciálne predaje, stratové tovary a spojené predaje. 3. Výrobcovia a distribútori počiatočnej dojčenskej výživy nemôžu ponúkať všeobecnej verejnosti alebo tehotným ženám, matkám alebo príslušníkom ich rodín, výrobky zadarmo alebo so zníženou cenou, vzorky ani akékoľvek iné propagačné darčeky či už priamo alebo nepriamo prostredníctvom systému zdravotnej starostlivosti alebo zdravotníckych pracovníkov. Článok 9 1. Členské štáty zaistia, aby sa poskytovali objektívne a konzistentné informácie o dojčenskej strave a strave pre malé deti na použitie rodinami a tými, ktorí sú zaangažovaní v oblasti dojčenskej výživy a výživy malých detí zahŕňajúce plánovanie, poskytovanie, návrh a šírenie informácií a ich kontrolu. 2. Členské štáty zaistia, aby informačné a vzdelávacie materiály, bez ohľadu na to, či ide o písomné alebo audiovizuálne materiály zaoberajúce sa stravou pre dojčatá a určené pre tehotné ženy a matky dojčiat a malých detí, obsahovali jasné informácie o všetkých nasledovných záležitostiach: a) výhody a prednosť dojčenia; b) materská výživa a príprava na dojčenie a jeho udržanie; c) možný negatívny účinok zavedenia čiastočného kŕmenia cez fľašu pri dojčení; d) problém zmeny rozhodnutia nedojčiť; e) tam, kde je to potrebné, správne použitie počiatočnej dojčenskej výživy, či už je pripravená priemyselne alebo doma. Tam, kde takéto materiály obsahujú informácie o použití počiatočnej dojčenskej výživy, musia obsahovať tiež sociálne a finančné dôsledky jej použitia; zdravotné riziká nevhodnej potravy alebo metód kŕmenia a najmä zdravotné riziká nesprávneho použitia počiatočnej dojčenskej výživy. Takýto materiál nesmie používať žiadne obrázky, ktoré môžu idealizovať použitie počiatočnej dojčenskej výživy. 3. Členské štáty zaistia, aby sa rozdávanie informačných alebo vzdelávacích prostriedkov alebo materiálov výrobcami alebo distribútormi vykonávalo iba na žiadosť a s písomným súhlasom príslušného národného orgánu alebo v súlade s usmerneniami poskytnutými týmito orgánom na tento účel. Takéto prostriedky alebo materiály môžu uvádzať názov alebo logo darujúcej spoločnosti, ale neuvádzajú autorizovanú značku počiatočnej dojčenskej výživy a môžu sa distribuovať iba prostredníctvom systému zdravotnej starostlivosti. 4. Členské štáty zaistia, aby sa rozdávanie alebo predaj dodávok počiatočnej dojčenskej výživy za nižšiu cenu inštitúciám alebo organizáciám, či už na použitie v inštitúciách alebo na distribúciu mimo nich, použil iba dojčatami alebo sa distribuoval iba pre dojčatá, ktorým sa musí podávať počiatočná dojčenská výživa a iba pokiaľ to takéto dojčatá vyžadujú. Článok 10 Členské štáty príjmu zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Tieto ustanovenia sa uplatňujú takýmto spôsobom pokiaľ ide o: - povolenie obchodovania s výrobkami vyhovujúcimi tejto smernici od 1. decembra 1992, - zákaz obchodovania s výrobkami, ktoré nevyhovujú tejto smernici s účinnosťou od 1. júna 1994. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 11 Táto smernica je určená členským štátom. V Bruseli 14. mája 1991 Za Komisiu Martin Bangemann Podpredseda [1] Ú. v. ES L 186, 30.6.1989, s. 27. [2] Ú. v. ES L 33, 8.2.1979, s. 1. [3] Ú. v. ES L 186, 30.6.1989, s. 17. -------------------------------------------------- PRÍLOHA I ZÁKLADNÉ ZLOŽENIE POČIATOČNEJ DOJČENSKEJ VÝŽIVY, KEĎ JE PRIPRAVENÁ PODĽA POKYNOV VÝROBCU Poznámka: Hodnoty sa vzťahujú k výrobku hotovému na použitie 1. Energia Minimálna | Maximálna | 250 kJ | 315 kJ | (60 kcal/100 ml) | (75 kcal/100 ml) | 2. Bielkoviny (Obsah bielkovín = obsah dusíka x 6,38) pre bielkoviny z kravského mlieka. (Obsah bielkovín = obsah dusíka x 6,25) pre sójové bielkovinové izoláty. 2.1. Dojčenská výživa vyrobená z nemodifikovaných bielkovín z kravského mlieka Minimum | Maximum | 056 g/100 kJ | 0,7 g/100 kJ | (2,25 g/100 kcal) | (3 g/100 kcal) | Chemický index prítomných bielkovín sa rovná minimálne 80 % indexu referenčnej bielkoviny (materské mlieko, ako je definované v prílohe VI); predsa však na účely výpočtu, môžu sa spočítať spolu koncentrácie metionínu a cystínu. "Chemický index" znamená najnižšie pomery medzi množstvom každej éterickej aminokyseliny testovanej bielkoviny a množstvom každej odpovedajúcej aminokyseliny referenčnej bielkoviny. 2.2. Dojčenská výživa vyrobená z modifikovaných bielkovín z kravského mlieka (obmena pomeru kazeín/srvátková bielkovina) Minimum | Maximum | 0,45 g/100 kJ | 0,7 g/100 kJ | (1,8 g/100 kcal) | (3 g/100 kcal) | Kvôli rovnakej energetickej hodnote, dojčenská výživa musí obsahovať použiteľné množstvo každej éterickej a semiéterickej aminokyseliny rovnajúce sa minimálne tomu, ktoré je obsiahnuté v referenčnej bielkovine (materské mlieko, ako je definované v prílohe V). 2.3. Dojčenská výživa vyrobená zo sójových bielkovinových izolátov samotných alebo v zmesi s bielkovinami z kravského mlieka Minimum | Maximum | 0,56 g/100 kJ | 0,7 g/100 kJ | (2,56 g/100 kcal) | (3 g/100 kcal) | Pri výrobe tejto dojčenskej výživy sa musia použiť iba sójové bielkovinové izoláty. Chemický index sa rovná minimálne 80 % toho, ktorý je pre referenčnú bielkovinu (materské mlieko, ako je definované v prílohe VI). Kvôli rovnakej energetickej hodnote dojčenská výživa musí obsahovať použiteľné množstvo metionínu rovnajúce sa aspoň tomu, ktoré je obsiahnuté v referenčnej bielkovine (materské mlieko, ako je definované v prílohe V). Obsah L-karnitínu sa rovná aspoň 1,8 μ mólov/100 kJ (7,5 μ mólov/100 kcal). 2.4. Vo všetkých prípadoch je pridávanie aminokyselín povolené výlučne s cieľom zlepšenia nutričnej hodnoty bielkovín a iba v pomeroch potrebných na tento účel. 3. Lipidy Minimum | Maximum | 0.8 g/100 kJ | 1,5 g/100 kJ | (3,3 g/100 kcal) | 6,5 g/100 kcal) | 3.1. Použitie nasledovných látok je zakázané: - olej zo sezamového semena, - olej z bavlníkového semena, - tuky obsahujúce viac ako 8 % transizomérov mastných kyselín. 3.2. Kyselina laurová (dodekánová) Minimum | Maximum | — | 15 % celkového obsahu tuku | 3.3. Kyselina myristová (tetradekánová) Minimum | Maximum | — | 15 % z celkového obsahu tuku | 3.4. Kyselina linolová (vo forme glyceridov = linolátov) Minimum | Maximum | 70 mg/100 kJ | 285 g/100 kJ | (300 mg/100 kcal) | (1200 mg/100 kcal) | 4. Uhľohydráty Minimum | Maximum | 1,7 g/100 kJ | 3,4 g/100 kJ | (7 g/100 kcal) | (14 g/100 kcal) | 4.1. Môžu sa použiť iba nasledovné uhľohydráty: —laktóza, | —maltóza, | —sacharóza, | —maltodextríny, | —glukózový sirup alebo sušený glukózový sirup, | —predvarený škrob | prirodzene bez gluténu | —želatínovaný škrob | 4.2. Laktóza Minimum | Maximum | 0,85 g/100 kJ | — | (3,5 g/100 kcal) | — | Toto ustanovenie sa neuplatňuje na dojčenskú výživu, v ktorej sójové bielkoviny predstavujú viac ako 50 % celkového obsahu bielkovín. 4.3. Sacharóza Minimum | Maximum | — | 20 % celkového obsahu uhľohydrátov | 4.4. Predvarený škrob a/alebo želatínovaný škrob Minimum | Maximum | — | 2 g/100 ml a 30 % z celkového obsahu uhľohydrátov | 5. Minerálne látky 5.1. Dojčenská výživa vyrábaná z bielkovín z kravského mlieka | na 100 kJ | na 100 kcal | | minimum | maximum | minimum | maximum | Sodík (mg) | 5 | 14 | 20 | 60 | Draslík (mg) | 15 | 35 | 60 | 145 | Chlór (mg) | 12 | 29 | 50 | 125 | Vápnik (mg) | 12 | — | 50 | — | Fosfor (mg) | 6 | 22 | 25 | 90 | Horčík (mg) | 1,2 | 3,6 | 5 | 15 | Železo (mg) | 0,12 | 0,36 | 0,5 | 1,5 | Zinok (mg) | 0,12 | 0,36 | 0,5 | 1,5 | Meď (μg) | 4,8 | 19 | 20 | 80 | Jód (μg) | 1,2 | — | 5 | — | Pomer vápnik/fosfor nesmie byť menší ako 1,2 ani väčší ako 2,0. 5.2. Dojčenská výživa vyrobená zo sójových bielkových samotných alebo v zmesi s bielkovinami z kravského mlieka Všetky požiadavky odseku 5.1 sú uplatniteľné okrem tých, ktoré sa týkajú železa a zinku, ktoré sú nasledovné: | na 100 kJ | na 100 kcal | | minimum | maximum | minimum | maximum | železo (mg) | 0,25 | 0,5 | 1 | 2 | zinok (mg) | 0,18 | 0,6 | 0,75 | 2,4 | 6. Vitamíny | na 100 kJ | na 100 kcal | | minimum | maximum | minimum | maximum | Vitamín A (μg-RE) | 14 | 43 | 60 | 180 | Vitamín D (μg | 0,25 | 0,65 | 1 | 2,5 | Tiamín (μg) | 10 | — | 40 | — | Riboflavín (μg) | 14 | — | 60 | — | Nikotinamid (μg-EN) | 60 | — | 250 | — | Kyselina pantoténová (μg) | 70 | — | 300 | — | Vitamín B6 (μg) | 9 | — | 35 | — | Biotín (μg) | 0,4 | — | 1,5 | — | Kyselina listová (μg) | 1 | — | 4 | — | Vitamín B12 (μg) | 0,025 | — | 0,1 | — | Vitamín C (μg) | 1,9 | — | 8 | — | Vitamín K (μg) | 1 | — | 4 | — | Vitamín E (mg α-TE) | 0,5/g polynenasýtených mastných kyselín vyjadrených ako kyselina linolová, ale v žiadnom prípade nie menej ako 0,1 mg na 100 použiteľných kJ | — | 0,5/g polynenasýtených mastných kyselín vyjadrených ako kyselina linolová, ale v žiadnom prípade nie menej ako 0,5 mg na 100 použiteľných kJ | — | -------------------------------------------------- PRÍLOHA II ZÁKLADNÉ ZLOŽENIE NÁSLEDNEJ DOJČENSKEJ VÝŽIVY, KEĎ JE PRIPRAVENÁ PODĽA POKYNOV VÝROBCU Poznámka: Hodnoty sa vzťahujú k výrobku hotovému na použitie 1. Energia Minimálna | Maximálna | 250 kJ/100 ml | 335 kJ/100 ml | (60 kcal/100 ml) | (80 kcal/100 ml) | 2. Bielkoviny (Obsah bielkovín = obsah dusíka x 6,38) pre bielkoviny z kravského mlieka. (Obsah bielkovín = obsah dusíka x 6,25) pre sójové bielkovinové izoláty. Minimum | Maximum | 05 g/100 kJ | 1 g/100 kJ | (2,25 g/100 kcal) | (4,5 g/100 kcal) | Chemický index prítomných bielkovín sa rovná minimálne 80 % indexu referenčnej bielkoviny (kazeín, ako je definovaný v prílohe VI). "Chemický index" znamená najnižšie pomery medzi množstvom každej éterickej aminokyseliny testovanej bielkoviny a množstvom každej odpovedajúcej aminokyseliny referenčnej bielkoviny. Pre následnú dojčenskú výživu vyrábanú zo sójových bielkovín samotných alebo v zmesi s bielkovinami z kravského mlieka, môžu sa použiť iba bielkovinové izoláty zo sóje. K následnej dojčenskej výžive môžu byť pridané aminokyseliny s cieľom zlepšenia nutričnej hodnoty bielkovín v podieloch potrebných na tento účel. 3. Lipidy Minimum | Maximum | 0,8 g/100 kJ | 1,5 g/100 kJ | (3,3 g/100 kcal) | (6,5 g/100 kcal) | 3.1. Použitie nasledovných látok je zakázané: - olej zo sezamového semena, - olej z bavlníkového semena, - tuky obsahujúce viac ako 8 % transizomérov mastných kyselín. 3.2. Kyselina laurová (dodekánová) Minimum | Maximum | — | 15 % celkového obsahu tuku | 3.3. Kyselina myristová (tetradekánová) Minimum | Maximum | — | 15 % z celkového obsahu tuku | 3.4. Kyselina linolová (vo forme glyceridov = linoleáty) Minimum | Maximum | 70 mg/100 kJ | — | (300 mg/100 kcal): tento limit sa uplatňuje iba na následnú dojčenskú výživu obsahujúcu rastlinné tuky | | 4. Uhľohydráty Minimum | Maximum | 1,7 g/100 kJ | 3,4 g/100 kJ | (7 g/100 kcal) | (14 g/100 kcal) | 4.1. Zakázané je použitie prísad obsahujúcich glutén. 4.2. Laktóza Minimum | Maximum | 0,45 g/100 kJ | — | (1,8 g/100 kcal) | | Toto ustanovenie sa neuplatňuje na následnú dojčenskú výživu, v ktorej sójové bielkovinové izoláty predstavujú viac ako 50 % celkového obsahu bielkovín. 4.3. Sacharóza, fruktóza, med Minimum | Maximum | — | samostatne alebo ako celok: 20 % celkového obsahu uhľohydrátov | 5. Minerálne látky | na 100 kJ | na 100 kcal | | minimum | maximum | minimum | maximum | železo (mg) | 0,25 | 0,5 | 1 | 2 | jód (μg) | 1,2 | — | 5 | — | 5.1. 5.2. Zinok 5.2.1. Následná dojčenská výživa vyrábaná úplne z kravského mlieka Minimum | Maximum | 0,12 g/100 kJ | — | (0,5 g/100 kcal) | | 5.2.2. Následná dojčenská výživa ob sahujúca sójové bielkovinové izoláty alebo v zmesi s kravským mlieko m Minimum | Maximum | 0,18 g/100 kJ | — | (0,75 g/100 kcal) | | 5.3. Ostatné minerálne látky: Koncentrácie sa minimálne rovnajú tým, ktoré sú obvykle zistené u kravského mlieka, tam, kde je to vhodné, znížené rovnakým pomerom ako koncentrácia bielkovín následnej dojčenskej výživy ku koncentrácii kravského mlieka. Obvyklé zloženie kravského mlieka je, pre usmernenie, uvedené v prílohe VIII. 5.4. Pomer vápnik/fosfor nepresahuje 2,0. 6. Vitamíny | na 100 kJ | na 100 kcal | | minimum | maximum | minimum | maximum | Vitamín A (μg-RE) | 14 | 43 | 60 | 180 | Vitamín D (μg) | 0,25 | 0,75 | 1 | 3 | Vitamín C (μg) | 1,9 | — | 8 | — | Vitamín E (mg α-TE) | 0,5/g polynenasýtených mastných kyselín vyjadrených ako kyselina linolová, ale v žiadnom prípade nie menej ako 0,1 mg na 100 použiteľných kJ | — | 0,5/g polynenasýtených mastných kyselín vyjadrených ako kyselina linolová, ale v žiadnom prípade nie menej ako 0,5 mg na 100 použiteľných kJ | — | -------------------------------------------------- PRÍLOHA III VÝŽIVNÉ LÁTKY 1. Vitamíny Vitamín | Vzorec vitamínu | Vitamín A | Retinyl acetát Retinyl palmitát Betakarotén Retinol | Vitamín D | Vitamín D2 (ergokalciferol) Vitamín D3 (cholekalciferol) | Vitamín B1 | Hydrochlorid tálny Dusičnan tálny | Vitamín B2 | Riboflavín Riboflavín-5′-fosfát, sodíka | Niacín | Niktotinamid Kyselina nikotínová | Vitamín B6 | Hydrochlorid pyridoxínu Pyridoxín-5′-fosfát | Folát (soľ kyseliny listovej) | Kyselina listová | Kyselina pantoténová | D-pantotenát, vápnika D-pantotenát, sodíka Dexpantenol | Vitamín B12 | Kyanokobalamín Hydroxokobalamín | Biotín | D-biotín | Vitamín C | kyselina L-askorbová L-askorbát sodíka (sodná soľ kyseliny L-askorbovej) L-askorbát vápnika 6-palmityl-kyseliny L-askorbovej (askorbyl palmitát) Askorbát draslíka | Vitamín E | D-alfa tokoferol DP-alfa tokoferol D-alfa tokoferol acetát DL-alfa tokoferol acetát | Vitamín K | Fylochinón (Fytomenadión) | 2. minerálne látky Minerálne látky | Povolené soli | Vápnik (Ca) | Uhličitan vápenatý Chlorid vápenatý Vápenaté soli kyseliny kyseliny citrónovej Glukónan vápenatý Glycerofosfát vápenatý Mliečnan vápenatý Vápenaté soli kyseliny ortofosforečnej Hydroxid vápenatý | Horčík (Mg) | Uhličitan horečnatý Chlorid horečnatý Oxid horečnatý Horečnaté soli kyseliny ortofosforečnej Síran horečnatý Glukónan horečnatý Hydroxid horečnatý Horečnaté soli kyseliny citrónovej | Železo (Fe) | Železnatá soľ kyseliny citrónovej (citrát železnatý) Glukónan železnatý Mliečnan železnatý Síran železnatý Železito-amónny citrát Fumaran železnatý Difosforečnan železitý (pyrofosforečnan železa) | Meď (Cu) | Citrát meďnatý Glukónan meďnatý Síran meďnatý Meďnato-lyzínový komplex Uhličitan meďnatý | Jód (I) | Jodid draselný Jodid sodný Jodičnan draselný | Zinok (Zn) | Etanan (octan) zinočnatý Chlorid zinočnatý Mliečnan zinočnatý Síran zinočnatý Citrát zinočnatý Glukónan zinočnatý Oxid zinočnatý | Mangán (Mn) | Uhličitan mangánatý Chlorid mangánatý Citrát mangánatý Síran mangánatý Glukónan mangánatý | Sodík (Na) | Hydrogénuhličitan sodný Chlorid sodný Citrát sodný Glukónan sodný Uhličitan sodný Mliečnan sodný Sodné soli kyseliny ortofosforečnej Hydroxid sodný | Draslík (K) | Hydrogénuhličitan draselný Uhličitan draselný Chlorid draselný Draselné soli kyseliny citrónovej Glukónan draselný Mliečnan draselný Draselné soli kyseliny ortofosforečnej Hydroxid draselný | 3. Aminokyseliny a iné zlúčeniny dusíka L-arginín a jeho hydrochlorid L-cystín a jeho hydrochlorid L-histidín a jeho hydrochlorid L-izoleucín a jeho hydrochlorid L-leucín a jeho hydroichlorid L-cysteín a jeho hydrochlorid L-cysteín a jeho hydrochlorid L-metionín L-fenylalanín L-treonín L-tryptofán L-tyrozín L-valín L-karnitín a jeho hydrochlorid Taurín 4. Iné Cholín Chlorid cholínu Citrát cholínu Bitartát cholínu Inozitol -------------------------------------------------- PRÍLOHA IV KRITÉRIÁ ZLOŽENIA POČIATOČNEJ DOJČENSKEJ VÝŽIVY ZARUČUJÚCE ZODPOVEDAJÚCE VYHLÁSENIE Vyhlásenie týkajúce sa | Podmienky zaručujúce vyhlásenie | 1.Upravená bielkovina | Obsah bielkovín je nižší ako 0,6 g/100 kJ (2,5 g/100 kcal) a pomer srvátková bielkovina/kazeín nie je nižší ako 1,0. | 2.Nízky obsah sodíka | Obsah sodíka je nižší ako 9 mg/100 kJ (39 mg/100 kcal). | 3.Bez sacharózy | Nie je prítomná žiadna sacharóza. | 4.Iba laktóza | Laktóza je jediný prítomný uhľohydrát. | 5.Bez laktózy | Nie je prítomná žiadna laktóza | 6.Obohatený železom | Pridané je železo. | -------------------------------------------------- PRÍLOHA V ÉTERICKÉ A SEMIÉTERICKÉ AMINOKYSELINY V MATERSKOM MLIEKU Na účel tejto správy, eterické a semiéterické aminokyseliny v materskom mlieku, vyjadrené v mg na 100 kJ a 100 kcal, sú nasledovné: | na 100 kJ | na 100 kcal | Arginín | 16 | 69 | Cystín | 6 | 24 | Histidín | 11 | 45 | Izoleucín | 17 | 72 | Leucín | 37 | 156 | Lyzín | 29 | 122 | Metionín | 7 | 29 | Fenylalanín | 15 | 62 | Treonín | 19 | 80 | Tryptofan | 7 | 30 | Tyrozín | 14 | 59 | Valín | 19 | 80 | -------------------------------------------------- PRÍLOHA VI Zloženie aminokyseliny kazeínu a bielkovín materského mlieka Zloženie aminokyseliny kazeínu a bielkovín materského mlieka (g/100 g bielkovín) | | Kazeín | Materské mlieko | Arginín | 3,7 | 3,8 | Cystín | 0,3 | 1,3 | Histidín | 2,9 | 2,5 | Izoleucín | 5,4 | 4,0 | Leucín | 9,5 | 8,5 | Lyzín | 8,1 | 6,7 | Metionín | 2,8 | 1,6 | Fenylalanín | 5,2 | 3,4 | Treonín | 4,7 | 4,4 | Tryptofan | 1,6 | 1,7 | Tyrozín | 5,8 | 3,2 | Valín | 6,7 | 4,5 | -------------------------------------------------- PRÍLOHA VII Minerálne prvky v kravskom mlieku Ako odkaz, obsahy minerálnych prvkov v kravskom mlieku vyjadrené na 100 g beztukových tuhých látok a na g bielkovín sú nasledovné: | na 100 g SNF | na g bielkovín | sodík (mg) | 550 | 15 | draslík (mg) | 1680 | 43 | chlór (mg) | 1050 | 28 | vápnik (mg) | 1350 | 35 | fosfor (mg) | 1070 | 28 | horčík (mg) | 135 | 3,5 | meď (μg) | 225 | 6 | jód | NS | NS | --------------------------------------------------